stanford-oval/wikipedia huggingface dataset:
טירת בלמורל

| --- | --- |

 מידע כללי
 סוג:  אחוזה, גן, בית כפר, מוזיאון, שאטו 
 כתובת:  Royal Deeside 
 מיקום:  אברדינשייר 
 מדינה:  הממלכה המאוחדת 
 בעלים:  צ'ארלס השלישי, מלך הממלכה המאוחדת
 הקמה ובנייה
 תקופת הבנייה:  ?–1390
 תאריך פתיחה רשמי:  1390 
 אדריכל:  William Smith, ג'ון סמית' 
 סגנון אדריכלי:  אדריכלות סקוטית ברוניאלית 
 מידות
 שטח:  50,000 אקר 
 קואורדינטות:  57°02′27″N 3°13′49″W﻿ / ﻿57.0407°N 3.23016°W﻿ / 57.0407; -3.23016
 www.balmoralcastle.com
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני טירת בלמורל(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני טירת בלמורל
 
טירת בלמורל, ציור של המלכה ויקטוריה משנת 1854, בעת שיפוץ הטירה.
טירת בלמורל (באנגלית: Balmoral Castle) היא טירה גדולה שנבנתה על ידי המלכה ויקטוריה בסקוטלנד על גדות נהר די במחוז אברדינשייר. המבנה משמש מקום מגורי הקיץ של  המלך צ'ארלס השלישי, שמתגורר בה כל שנה במשך 12 שבועות מחודש אוגוסט עד אוקטובר. שטח האחוזה 243 קמ"ר, ונמצאים בה שני כפרים קטנים, בהם מתגורר צוות המשרתים והשומרים של הטירה.
היסטוריה

אחוזת בלמורל נבנתה על ידי סר ויליאם דרומונד כבית עבור משפחתו בשנת 1390. דרומונד רכש את שטח האחוזה מהמלך הסקוטי רוברט השני (1371–1390), שהשתמש בשטחי האחוזה לצייד.
משפחת דרומונד מכרה את האחוזה לאלכסנדר גורדון, בנו של רוזן האנטלי, במאה ה-15, והאחוזה נותרה בידי משפחתו עד 1662 עת נמכרה לשבט פארקוהארסון מאינוורי.
ב-1798 נמכרה האחוזה לג'יימס דאפ, הרוזן השני מפייפ.
ב-1848 הושכרה האחוזה למלכה ויקטוריה ולנסיך אלברט שראו אותה בציור של ג'יימס גיילס. הם נהנו משהותם בה, ורכשו אותה תמורת 30,000 ליש"ט. לאחר רכישתה החל הנסיך אלברט לתכנן את הרחבתה לארמון מלכותי, זאת בהשפעה ניכרת של הסגנון הברוניאלי הסקוטי. העבודות הסתיימו בשנת 1856, ולבית האחוזה המשופץ והמורחב נוספו כ-100 מבנים הסובבים את הטירה עצמה.
ב-8 בספטמבר 2022 הלכה לעולמה אליזבת השנייה, מלכת הממלכה המאוחדת בזמן ששהתה בטירה, משם גם יצא ארון קבורתה במסע עד ללונדון, שם התקיימה הלווייתה של המלכה.
בתרבות הפופולרית

המלכה אליזבת שהתה בטירת בלמורל כשהגיעה הידיעה על מותה של הנסיכה דיאנה.
בסרט "המלכה" דנה המלכה עם טוני בלייר בסידורי הלוויה בעת שהותה בטירה.
טירת בלמורל מופיעה במספר פרקים בסדרה "הכתר" של חברת נטפליקס.
הערות שוליים

↑  ynet והסוכנויות, ארון המלכה אליזבת יצא מהטירה בסקוטלנד, בדרך הארוכה ללונדון, באתר ynet, 11 בספטמבר 2022
| ארמונות מלכותיים בבריטניה |
| --- | --- | --- |
| בשימוש כיום | ארמון בקינגהאם • ארמון הולירוד • ארמון וסטמינסטר • ארמון סנט ג'יימס • ארמון קנזינגטון • בית סאנדרינגהאם • בית קלרנס • הייגרואוב • טירת בלמורל • טירת הילסבורו • טירת וינדזור • פארק באגשוט • גטקום פארק |  |
| ארמונות היסטוריים | ארמון אלת'ם • ארמון בוליו • ארמון בומונט • ארמון בריידוול • ארמון דנפרמליין • ארמון וייטהול • ארמון לינלית'גו • ארמון נונסאץ' • ארמון פלסנטיה • ארמון סבוי • ארמון קיו • בית אוסבורן • בית המלכה • בית מרלבורו • המפטון קורט • טירת אדינבורו • טירת ביינארד • טירת בלוודיר • טירת מיי • טירת סטירלינג • מצודת לונדון • קינגס לאנגלי • הביתן המלכותי |  |
| --- | --- |
בקרת זהויות :  NLI: 987007294688105171  GND: 4212169-3  ISNI: 0000 0004 4658 2501  LCCN: sh85011344  NARA: 10038352  VIAF: 244147194   WorldCat (עם VIAF): 244147194
טום אוסטן

| --- | --- |

 לידה:  15 בספטמבר 1988  (בן 36) המפשייר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2010
 מקום לימודים:  בית ספר גילדהול למוזיקה ודרמה  קווינס קולג 
 פרופיל ב-IMDb
 
טום אוסטן (באנגלית: Tom Austen; נולד ב-15 בספטמבר 1988) הוא שחקן אנגלי. הוא מוכר מהופעתו בתפקיד ג'ספר פרוסט בסדרה "The Royals", ובתפקיד גאי הופקינס בסדרה "גרנטצ'סטר".
ביוגרפיה

אוסטן גדל בטאונטון שבסאמרסט. הוא למד בקווינס קולג' שבטאונטון, ואחר כך בבית הספר גילדהול למוזיקה ודרמה.
הופעתו המקצועית הראשונה של אוסטן הייתה בדמות נער ליווי בסדרה הבריטית "לגדול בלי בושה" בשנת 2010. אחר כך שיחק בתפקידי משנה בסדרות "הבורג'ס" ו-"Beaver Falls". ב-2013 כיכב בתפקיד מארק בייארד בסדרה המשטרתית "ג'ו". ב-2014 החל לככב בדמות גאי הופקינס בסדרה "גרנטצ'סטר". ב-2015 החל לגלם את שומר הראש ג'ספר פרוסט בסדרת הדרמה "The Royals" של ערוץ E!. באוקטובר 2019 לוהק אוסטן לתפקיד דיימון הלסטרום בסדרה "הלסטרום" של חברת הולו, שהיא חלק מהיקום הקולנועי של מארוול.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2013 |  | Legendary: Tomb of the Dragon | סקוט |  |
| 2014 |  | Ironclad: Battle for Blood | גאי הסקווייר |  |
| 2017 | קציר מר | Bitter Harvest | טאראס |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2010 | לגדול בלי בושה | Shameless | אנטו | בפרק "Gang Wars" |
| 2011 | רופאים | Doctors | ג'ונתן בון | בפרק "Charming" |
| 2012 | הבורג'ס | The Borgias | רפאלו פלאוויצ'יני | סדרת טלוויזיה (4 פרקים) |
| 2012 | עברייני על | Misfits | פיט | סדרת טלוויזיה (פרק אחד) |
| 2012 |  | Beaver Falls | מאק | תפקיד ראשי |
| 2013 | ג'ו | Jo | מארק בייארד | סדרת טלוויזיה |
| 2013 |  | London Irish | מרטין | סדרת טלוויזיה (פרק אחד) |
| 2013 | פוארו | Agatha Christie's Poirot | טד ויליאמס | בפרק "The Labours of Hercules" |
| 2014–2017 | גרנטצ'סטר | Grantchester | גאי הופקינס | סדרת טלוויזיה (11 פרקים) |
| 2015 | בלתי נשכח | Unforgotten | ג'וש קרוס | עונה ראשונה |
| 2015–2018 | רויאלס | The Royals | ג'ספר פרוסט | תפקיד ראשי (4 עונות); 40 פרקים |
| 2020 | הלסטרום | Helstrom | דיימון הלסטרום | תפקיד ראשי |
| 2020 | עושות כותרת | The Bold Type | קודי | עונה 4; תפקיד ראשי |
| TBA | ג'נגו | Django |  |  |
| TBA |  | Rematch |  | מיני-סדרה עתידית של ארטה |
פילמוגרפיה > משחקי וידאו

| שנה | שם | תפקיד | הערות |
| --- | --- | --- | --- |
| 2016 | Batman: Arkham VR | רובין / טים דרייק |  |
הערות שוליים

1 2  "Tom Austen | Behind The Voice Actors". Behind The Voice Actors. נבדק ב-12 בפברואר 2017. Check mark indicates role has been confirmed using screenshots of closing credits and other realiable sources {{cite web}}:  (עזרה)תחזוקה - ציטוט: postscript (link)
1 2  Marsh, Michael (20 ביולי 2012). "Ex-Taunton student Tom Austen has the world at his feet". Somerset County Gazette. נבדק ב-5 בינואר 2016. {{cite web}}:  (עזרה)
1 2 3  Hawkins, Shane (23 ביולי 2012). "Beaver Falls: Tom Austen". Wonderland. נבדק ב-5 בינואר 2016. {{cite web}}:  (עזרה)
↑  Richford, Rhonda (7 ביוני 2013). "Jean Reno's Detective Series Jo Canceled". The Hollywood Reporter. נבדק ב-5 בינואר 2016. {{cite news}}:  (עזרה)
↑  Boland, John (25 במאי 2013). "A crime drama set in Paris? Yet there's still nothing to see here!". Irish Independent. נבדק ב-5 בינואר 2016. {{cite news}}:  (עזרה)
↑  Turnbull, Helen (10 בספטמבר 2015). "Grantchester stars James Norton, Robson Green and Tessa Peake-Jones share a giggle on Cambridge set as filming continues". Daily Mail. נבדק ב-5 בינואר 2016. {{cite web}}:  (עזרה)
↑  Gordon, Diane (13 במרץ 2015). "The Royals Review: E!'s Elizabeth Hurley Drama Is a Not So Guilty Pleasure". TheWrap. נבדק ב-28 בדצמבר 2015. {{cite web}}:  (עזרה)
↑  Owen, Rob (12 במרץ 2015). "Tuned In: The Royals lathers up Sunday night". Pittsburgh Post-Gazette. נבדק ב-28 בדצמבר 2015. {{cite web}}:  (עזרה)
↑  Flook, Ray (8 באוקטובר 2019). "Marvel's Helstrom: The Royals Tom Austen, FTWD Sydney Lemon, 5 More Join Hulu Series". Bleeding Cool. נבדק ב-8 באוקטובר 2019. {{cite web}}:  (עזרה)
↑  Lodge, Guy (24 ביולי 2014). "Film Review: Ironclad: Battle for Blood". Variety. נבדק ב-5 בינואר 2016. {{cite web}}:  (עזרה)
↑  Trumbore, Dave (4 בפברואר 2014). "First-Look Images from THE DEVIL'S HARVEST Starring Terence Stamp, Max Irons, and Barry Pepper". Collider (website). נבדק ב-5 בינואר 2016. {{cite web}}:  (עזרה)
| --- | --- |
בקרת זהויות :  BnF: cb16736506q (data)  ISNI: 0000 0004 2616 2454  LCCN: n2017074771  VIAF: 306260707   WorldCat (עם VIAF): 306260707
טמאש פנייש

| --- | --- |
אין תמונה חופשית
 לידה:  14 בדצמבר 1924 בודפשט, ממלכת הונגריה 
 פטירה:  4 במאי 1990 (בגיל 65) בודפשט, הונגריה 
 שם לידה:  Fényes Tamás Péter 
 מדינה:  הונגריה 
 מקום קבורה:  בית הקברות אובודה 
 מפלגה:  המפלגה הקומוניסטית ההונגרית, מפלגת העובדים ההונגרית, מפלגת הפועלים הסוציאליסטית ההונגרית 
 מספר צאצאים:  2 
 פרסים והוקרה:  פרס SZOT (1983) 
 
טמאש פנייש (בהונגרית: Fényes Tamás;‏ בודפשט, 14 בדצמבר 1924 – בודפשט, 4 במאי 1990) היה צלם אמנות וצלם עיתונות יהודי-הונגרי של סוכנות הידיעות ההונגרית (MTI). פנייש הציג בתערוכות רבות וזכה במספר פרסים. שמו קשור לניסיון שליחתו לישראל לסיקור משפט אייכמן, ששרות המודיעין ההונגרי רצה לנצל לריגול בישראל. פנייש לא שיתף פעולה ושליחתו לא יצאה לפועל בעיקר בשל מכשולים אדמיניסטרטיביים. הפרשה מתוארת בהרחבה (בהונגרית) תחת השם "מדוע נכשל שליחתו לישראל של צלם העיתונות טמאש פנייש (MTI) כסוכן מודיעין?".
ביוגרפיה

טמאש פנייש נולד במשפחה יהודית כבנם של ג'רג' פנייש (1890–1939), סוחר וסוכן, ושל ארז'בט פלורה פלש (1901–1944). הוריו התגרשו כשהיה בן שש. הוא היה בן שלוש עשרה כאשר קיבל את מצלמת הקופסה הראשונה שלו, שבה השתמש כדי להתחיל לצלם. בסיום לימודיו ובחינות הבגרות ב-1942 הפך לשליח אופניים ומחסנאי במפעל הסבונים והבושם של .Parfüméria Rt. במהלך מלחמת העולם השנייה גורשה אמו למחנות ריכוז בגרמניה, שם איבדה את חייה. טמאש פנייש נלקח זמן קצר אחרי שהפך לשליח על אופניים, למחנות שירות העבודה (עבודות כפייה לגברים יהודים עבור הצבא ההונגרי). הוא נשלח תחילה לפרטראקוש, משם גורש למחנה הריכוז מאוטהאוזן.
הוא חזר הביתה ביולי 1945. בחודש שלאחר מכן הצטרף למפלגה הקומוניסטית ההונגרית (MKP) ולאחר מכן הפך לחבר במפלגת העובדים ההונגרית (MDP), אחר כך במפלגת הפועלים הסוציאליסטית ההונגרית (MSZMP). במחצית השנייה של שנות הארבעים לקח על עצמו עבודה בכמה תחומים. הוא הועסק שוב בתעשיית הבשמים כסוכן מכירות. ממרץ עד ספטמבר 1946 עבד כפועל כפיים בבוקרשט ואז לאחר שחזר הביתה היה סוכן נוסע במפעל הכימי של אחד מקרוביו עד להלאמת המפעל ב-1949. לאחר מכן הפך לסוכן של "קואופרטיב צילום יצרני של תעשייה זעירה" (Fotó Kisipari Termelő Szövetkezet) ולאחר מיזוג הקואופרטיב ומחלקת התדמית של משרד הקולנוע ההונגרי (MAFIRT), הוא הפך לכתב של "הצילום ההונגרי" (Magyar Fotó). משנת 1951 הצטרף לסוכנות הידיעות ההונגרית, שם היה צלם עיתונות ועובד מערכת בכיר במשך כמעט ארבעה עשורים. בין השנים 1951–1953 למד בלימודי הערב של בית הספר הגבוה לאמנויות יפות ויישומיות ועבר את מבחן הצילום המקצועי.
בנוסף לעבודתו עסק גם בהכשרה מקצועית של צעירים. הנושאים שלו היו מגוונים: הוא התעניין בכל דבר, מעבודות הפקה ועד לרגעים חגיגיים, מנופי מדינות המזרח הרחוק ועד פורטרטים. פנייש היה נשוי שלוש פעמים ונולדו לו שני ילדים.
עבודותיו

וספרם (אלבום תמונות, עם אחרים, בודפשט, 1964)
שש מדינות דרך עיניו של צלם (פוטו, מס' 8, 1966)
קהיר (אלבום תמונות, עם אחרים. בודפשט, 1970; יצא גם בפולנית)
פנים אל פנים עם הגבר האפריקאי ("אמנות צילום", 1971. גיליון מס' 2)
שנות השישים ; מבחר תמונות, מבוא של מיהאי גרה; בית העירייה, בודפשט, 2008 (תמונות בלבד)
טמאש פנייש, עורך מיהאי גרה; Folpress, בודפשט, 2008 (ספריית תמונות)
תערוכות > תערוכות יחיד

בעולם השלישי, מרכז תרבות הבירה, בודפשט 1977
דור, היכל האמנות, בודפשט, 1982
דור, גלריה לאמנות, סלופסק (פולין), 1982
תערוכות > תערוכות קבוצתיות נבחרות

צילום הונגרי, 87', היכל האמנות, בודפשט, 1987
פרסים והוקרה

מדליית מסדר ההצטיינות של העמל (1965)
פרס המועצה הלאומית של האיגודים מקצועיים (SZOT) (1983)
לקריאה נוספת

פורטל אמנות
Magyar életrajzi lexikon IV: 1978–1991 (לקסיקון ביוגרפי הונגרי. עורכת ראשית אגנש קניירש) ISBN 963-05-6422-X
Ilkei Csaba. "Miért hiúsult meg Fényes Tamás fotoriporter (MTI), hírszerző ügynök izraeli kiküldetése?". נבדק ב-2021-06-11.(צ'אבה אילקאי: מדוע נכשל שליחתו לישראל של צלם העיתונות טמאש פנייש (MTI) כסוכן מודיעין?)
הערות שוליים

↑  "Szülei házasságkötési bejegyzése a Budapest V. kerületi polgári házassági akv. 808/1923. folyószáma alatt". נבדק ב-2021-06-11.
| --- | --- |
בקרת זהויות :  PLWABN: 9810683619005606  ISNI: 0000 0000 7969 0139  VIAF: 121446447   WorldCat (עם VIAF): 121446447 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טמאש פנייש".
טמרין זהוב-אדרת

| טמרין זהוב-אדרת |
| --- | --- |
 טמרין זהוב-אדרת
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים רחבי אף
משפחה:: מרמוסטיים
סוג:: טמרין גב-אוכף
מין:: טמרין זהוב-אדרת
שם מדעי
 Leontocebus tripartitus ‏מילן-אדוארדס
תחום תפוצה


טמרין זהוב-אדרת (שם מדעי: Leontocebus tripartitus) הוא מין של פרימט מסוג טמרין גב-אוכף. תפוצתו במזרח אקוודור וצפון פרו וכמו שאר הטמרינים הוא שוכן עצים ופעיל יום.
מין זה נחשב כמין נפרד של טמרין, אולם מספר חוקרים משייכים אותו כתת-מין של טמרין חום-ראש.
למין זה שלושה אזורי צבעים ומכאן שמו הלטיני. פניו שחורות, קדמת גופו זהובה, גבו ותחתית גופו אפורים וזנבו שחור.
אורך הגוף בין 22 לבין 24 ס"מ.
אורך הזנב בין 31 לבין 34 ס"מ.
משקל 340 גרם.
כל קבוצה מכילה נקבה וזכר שליטים ורק הם מתרבים. לא ידועים עובדות על היריון של מין זה אולם מעריכים כי הוא זהה להיריון של מיני טמרין דומים. הלידה מתרחשת בחודש ינואר לאחר היריון שנמשך בין 140 לבין 180 יום שלאחריו נולדים תאומים לא זהים. לאחר 21 יום הגורים מתחילים לחקור את סביבתם אך עדיין חוזרים להיות מטופלים על ידי ההורים עד ל-7 שבועות מהלידה. בגיל זה הם מתחילים לאכול מזון רך ועלים. בגיל 10 שבועות הגורים הופכים להיות עצמאיים לחלוטין. הצעירים מגיעים לבגרות מינית בגיל 12–18 חודשים.
תפוצתו בין נהר נאפו בצפון לנהר קורריו בדרום בשטח מדינות אקוודור, ופרו. הוא חי ביערות גשם טרופיים באזור המוצף על ידי האמזונאס (שטח המכונה terra firme) עד לגובה 400 מטר מעל לפני הים. על העצים, הטמרין נמצא בגובה של 4–10 מטר מפני הקרקע. הם חיים בלהקות של בין 4 ל-9 פרטים וצפיפות המין 13.5 פרטים לק"מ2.
טמרין זה כמו שאר מיני הטמרין אוכל חרקים, פירות ותפליטי עצים בין השאר הוא אוכל נקטר הניגר מהעץ בחורים טבעיים או בחורים שנעשו על ידי מרמוסט פיגמי.
הערות שוליים

↑  טמרין זהוב-אדרת באתר הרשימה האדומה של IUCN
↑  טמרין זהוב-אדרת, באתר הרשימה האדומה של IUCN
↑  מתוך האתר של המוזאון הזואולוגי של אוניברסיטת מישיגן
חוסה קלדרון

חוסה קלדרון (בספרדית: José Manuel Calderón Borrallo; נולד ב-28 בספטמבר 1981) הוא כדורסלן עבר ספרדי, אשר שיחק בעמדת הרכז. נחשב לאחד מגדולי הכדורסלנים הספרדים בכל הזמנים.
הקריירה באירופה

בתחילת הקריירה, בעונת 99-00, שיחק קלדרון בליגה השנייה בספרד בקבוצת לוסנטום אליקנטה. הוא סיים את העונה עם ממוצע של 9.0 נקודות ו-2.1 ריבאונדים ועלה עם הקבוצה לליגה הראשונה.
בעונת 00-01 המשיך בלוסנטום אליקנטה וסיים את העונה עם 17.5 נקודות למשחק בליגה. ביורוליג הוא סיים עם ממוצע של 7.5 נקודות, 2.4 ריבאונדים ומעל 40 אחוז לשלשות. משחקו הטוב ביותר בעונה זאת היה ביורוליג מול פנאתינייקוס שם קלע 18 נקודות ונתן 6 אסיסטים ללא אף איבוד ב-30 דקות משחק. בשנה זו הוא גם זומן לנבחרת ספרד וזכה עימה במדליית הכסף באליפות אירופה ב-2003.
בעונת 03-04 זכה בגביע הספרדי עם טאו, סיים את העונה בליגה עם ממוצע של 8.0 נקודות, 2.0 אסיסטים ו-2.6 ריבאונדים וקלע 59.2 אחוז מהשדה. ביורוליג שיחק 19 משחקים וסיים עם 7.2 נקודות ו-2.0 אסיסטים.
בעונת 04-05 הוא שכלל את יכולתו ונתן עונה מצוינת בה הוביל את טאו ויטוריה לאליפות ספרד כאשר הוא מסיים את העונה בליגה עם ממוצע של 17.2 ו-6.6 אסיסטים ב-52.4 אחוז מהשדה. באותה עונה הוא גם הוביל את טאו עד לגמר היורוליג שם הפסידה למכבי תל אביב. ביורוליג הוא נתן ממוצע של 13.2 נקודות -6.8 אסיסטים. יכולתו בעונה זאת הרשימה את הסקאוטים של הטורונטו ראפטורס וקלדרון עבר ל-NBA לשחק בטורונטו וחתם בשורותיה ב-3 באוגוסט 2005.
הקריירה ב-NBA > טורונטו ראפטורס

עונת 2005-2006 - ההתאקלמות בליגה הטובה בעולם לא הייתה קלה, למרות זריזותו ומהירותו של קלדרון הוא לקה בקליעה אך בהמשך השתפר במידת מה אם כי לא כמו שחפץ. הוא סיים במקום השלישי באסיסטים בין ה"רוקיז" (כדורסלנים בעונת הבכורה) עם 4.5 אסיסטים למשחק. הוא שיחק 64 משחקים אך באופן כללי עונתו הראשונה לא הייתה מרשימה. בעונה זאת הוא גם נתן משחקים טובים במדי נבחרת ספרד ויחד עם פאו גאסול הוביל את ספרד לזכייה היסטורית באליפות העולם בכדורסל שנערכה ב-2006 ביפן.
בעונתו השנייה בליגה, עונת 2006-2007, חל שיפור גדול ביכולתו. הוא שיפר את קליעתו בצורה דרסטית, הסתגל לליגה והחל להפגין את היכולת שצפו ממנו. ככל שהעונה התקדמה כך קלדרון השתפר בכל התחומים ובסוף אותה עונה הראפטורס סיימו בראש הבית האטלנטי ובמקום השלישי באזור המזרח כולו. בפלייאוף קלדרון נתן סדרת משחקים נהדרים מול הניו ג'רזי נטס, אך לבסוף הנטס ניצחו בסדרה 4-2 והדיחו את הראפטורס בסיבוב הראשון בפלייאוף. השינוי הגדול ביכולתו נגלה גם באליפות אירופה בכדורסל שנערכה בספרד בשנת 2007 כאשר לאליפות זו הגיע ספרד כפייבוריטית לזכייה עם סגל "כוכבים" ברמה האירופאית שכלל את חורחה גרבאחוסה, פאו גאסול, חואן קרלוס נבארו, רודי פרננדס וקלדרון עצמו שהיה מספר 2 רק לגאסול. למרות אליפות יוצאת מן הכלל לקלדרון אישית, שבסופה נבחר לחמישיית מצטייני הטורניר, ספרד כשלה במשחק הגמר מול רוסיה והפסידה את מדליית הזהב לרוסים למרות הצטיינות של קלדרון בגמר.
עונת 2007-2008- קלדרון סיים עונה זאת מקום ראשון ב-NBA ביחס אסיסטים-איבודים, 5.38. הוא הצטרף למועדון ה-90-40-50 כאשר קלע מעל 90% מקו העונשין, יותר מ-40% מקו השלוש ויותר מ-50% מהשדה. הוא סיים את העונה במקום החמישי באסיסטים.
עונת 2008-2009- ב-9 ביולי 2008, קלדרון חתם מחדש בראפטורס. בעונה זאת קלדרון קבע שיא במקום השני של הכי הרבה קליעות עונשין רצוף, 87. קלדרון שבר שיא מועדון שהגיע לכ-1795 אסיסטים. קלדרון גם השווה את שיא המועדון לאסיסטים, 19. בסוף העונה גם שבר שיא NBA של האחוזים הכי גבוהים מקו העונשין. וכן הוביל את המזרח באסיסטים למשחק, אחוזים מקו העונשין ויחס אסיסטים-איבודים.
עונת 2009-2010- עונה חלשה של קלדרון בגלל הבאת השחקנים גארט ג'ק והידו טורקוגלו וגם פציעה נגמרה כמעט בטרייד שיעביר אותו לשארלוט בובקאטס, אך לבסוף נשאר בטורונטו.
עונת 2010-2011- עונה בינונית של קלדרון ברוב הנתונים חוץ מאסיסטים, בקטגוריה זאת סיים חמישי ב-NBA עם 8.9 אסיסטים למשחק.
עונת 2011-2012- ב-12 בפברואר 2012, קלע קלדרון 30 נקודות נגד הלוס אנג'לס לייקרס. קלדרון הוביל פעם נוספת את הליגה ביחס איבודים-אסיסטים, 4.5, הוא הוביל את הליגה בקטגוריה זאת בפעם השלישית בחמש שנים.
הקריירה ב-NBA > דטרויט פיסטונס

ב-30 בינואר 2013, הועבר קלדרון בטרייד גדול לדטרויט פיסטונס. הוא הוביל את הליגה באחוזים לשלוש, 46.1% וסיים שני ביחס איבודים-אסיסטים עם 4.1.
הקריירה ב-NBA > דאלאס מאבריקס

ב-11 ביולי 2013, קלדרון חתם בדאלאס מאבריקס בחוזה של 4 שנים שבהן ישתכר בכ-28 מיליון דולר.
הקריירה ב-NBA > ניו יורק ניקס

ביוני 2014 עבר קלדרון לניקס בטרייד שכלל גם את טייסון צ'נדלר, ריימונד פלטון, סמואל דלמברט, ווין אלינגטון ושיין לארקין
הקריירה ב-NBA > לוס אנג'לס לייקרס

לקראת עונת 2016/2017 נשלח בטרייד לשיקגו בולס, יחד עם רובין לופז וג'ריאן גרנט, בתמורה לדריק רוז, ג'סטין הולידיי ובחירת דראפט עתידית. וזמן קצר לאחר מכן הועבר בטרייד נוסף ללוס אנג'לס לייקרס. הוא שיחק בלייקרס כחצי עונה, בטרם נופה מסגל הקבוצה.
לאחר ששוחרר מהלייקרס, הגיע קלדרון להסכמה על חתימת חוזה עם גולדן סטייט ווריורס, אולם בשל פציעתו של קווין דוראנט העדיפו בקבוצה להחתים תחתיו שחקן המשחק כפורוורד. קלדרון חתם לבסוף בקבוצה כפי שסיכם עימה, ונופה מהסגל עוד באותו היום.
הקריירה ב-NBA > אטלנטה הוקס

ב-4 במרץ 2017 חתם על חוזה באטלנטה הוקס עד סיום עונת 2016/2017.
הקריירה ב-NBA > קליבלנד קאבלירס

בעונת 2017/2018 שיחק עבור קליבלנד קאבלירס, והעפיל עמה לגמר ה-NBA. בסדרת הגמר עצמה הפסידה קליבלנד לגולדן סטייט ווריורס בתוצאה 0–4.
הקריירה ב-NBA > החזרה לדטרויט

לקראת עונת 2018/2019 חתם על חוזה לעונה אחת בדטרויט פיסטונס, בה שיחק בעבר בעונת 2012/2013. בנובמבר 2019 מונה לעוזר יושבת ראש ארגון שחקני ה-NBA, ובכך למעשה פרש ממשחק.
נבחרת ספרד

לקלדרון קריירה מוצלחת בנבחרת ספרד. הוא התחיל את דרכו בנבחרת הנוער, עמה זכה במדליית הזהב באליפות אירופה מתחת לגיל 18 בשנת 1998 ובמדליית הארד באליפות אירופה מתחת לגיל 20 בשנת 2000. בהמשך עבר לנבחרת הבוגרת של ספרד ואף הפך לקפטן הקבוצה עם הזמן. בספטמבר 2006 הביסה ספרד בראשותו את נבחרת יוון בכדורסל וזכתה באליפות העולם בכדורסל 2006. באולימפיאדת בייג'ינג (2008) היה חלק מהקבוצה שזכתה במדליית הכסף. למרות זאת, פציעה מנעה ממנו להשתתף במשחקי ההכרעה, ובהם משחק הגמר. קלדרון ונבחרת ספרד זכו במדליית כסף נוספת באולימפיאדת לונדון (2012).
קלדרון היה חבר הנבחרת הספרדית גם באולימפיאדת ריו דה ז'ניירו (2016), אך כמעט ולא זכה לשחק במהלך הטורניר. בסופו פרש מהנבחרת הלאומית.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005/2006 | טורונטו | 64 | 11 | 23.2 | 0.423 | 0.163 | 0.848 | 2.2 | 4.5 | 0.7 | 0.1 | 5.5 |
| 2006/2007 | טורונטו | 77 | 11 | 21.0 | 0.521 | 0.333 | 0.818 | 1.7 | 5.0 | 0.8 | 0.1 | 8.7 |
| 2007/2008 | טורונטו | 82 | 56 | 30.3 | 0.519 | 0.429 | 0.908 | 2.9 | 8.3 | 1.1 | 0.1 | 11.2 |
| 2008/2009 | טורונטו | 68 | 68 | 34.3 | 0.497 | 0.406 | 0.981 | 2.9 | 8.9 | 1.1 | 0.1 | 12.8 |
| 2009/2010 | טורונטו | 68 | 39 | 26.7 | 0.482 | 0.398 | 0.798 | 2.1 | 5.9 | 0.7 | 0.1 | 10.3 |
| 2010/2011 | טורונטו | 68 | 55 | 30.9 | 0.440 | 0.365 | 0.854 | 3.0 | 8.9 | 1.2 | 0.1 | 9.8 |
| 2011/2012 | טורונטו | 53 | 53 | 33.9 | 0.457 | 0.371 | 0.882 | 3.0 | 8.8 | 0.9 | 0.1 | 10.5 |
| 2012/2013 | טורונטו | 45 | 30 | 28.3 | 0.470 | 0.429 | 0.904 | 2.4 | 7.4 | 0.6 | 0.1 | 11.1 |
| 2012/2013 | דטרויט | 28 | 28 | 31.7 | 0.527 | 0.520 | 0.893 | 2.5 | 6.6 | 1.1 | 0.1 | 11.6 |
| 2013/2014 | דאלאס | 81 | 81 | 30.5 | 0.456 | 0.449 | 0.825 | 2.4 | 4.7 | 0.9 | 0.1 | 11.4 |
| 2014/2015 | ניו יורק | 42 | 42 | 30.2 | 0.415 | 0.415 | 0.906 | 3.0 | 4.7 | 0.7 | 0.0 | 9.1 |
| 2015/2016 | ניו יורק | 72 | 72 | 28.1 | 0.459 | 0.414 | 0.875 | 3.2 | 4.2 | 0.9 | 0.1 | 7.6 |
| 2016/2017 | לייקרס | 24 | 11 | 12.2 | 0.416 | 0.353 | 1.000 | 1.7 | 2.1 | 0.3 | 0.0 | 3.3 |
| 2016/2017 | אטלנטה | 17 | 2 | 14.5 | 0.404 | 0.267 | 0.875 | 1.9 | 2.2 | 0.2 | 0.0 | 3.6 |
| 2017/2018 | קליבלנד | 57 | 32 | 16.0 | 0.503 | 0.464 | 0.800 | 1.5 | 2.1 | 0.5 | 0.0 | 4.5 |
| 2018/2019 | דטרויט | 49 | 0 | 12.9 | 0.375 | 0.246 | 0.818 | 1.2 | 2.3 | 0.3 | 0.1 | 2.3 |
| קריירה |  | 895 | 591 | 26.4 | 0.472 | 0.407 | 0.873 | 2.4 | 5.8 | 0.8 | 0.1 | 8.9 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד.
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007 | טורונטו | 6 | 1 | 24.3 | 0.507 | 0.250 | 0.833 | 1.7 | 5.3 | 0.8 | 0.0 | 13.0 |
| 2008 | טורונטו | 5 | 0 | 24.0 | 0.440 | 0.476 | 1.000 | 3.6 | 7.0 | 0.2 | 0.0 | 11.8 |
| 2014 | דאלאס | 7 | 7 | 27.3 | 0.462 | 0.478 | 1.000 | 1.3 | 4.4 | 0.1 | 0.0 | 10.3 |
| 2017 | אטלנטה | 6 | 0 | 12.5 | 0.478 | 0.333 | 0.000 | 1.3 | 2.2 | 0.3 | 0.2 | 4.3 |
| 2018 | קליבלנד | 13 | 3 | 8.0 | 0.346 | 0.222 | 1.000 | 0.8 | 0.7 | 0.4 | 0.0 | 1.8 |
| 2019 | דטרויט | 3 | 0 | 3.3 | 0.000 | 0.000 | 0.000 | 0.0 | 1.7 | 0.3 | 0.0 | 0.0 |
| קריירה |  | 40 | 11 | 16.2 | 0.459 | 0.372 | 0.929 | 1.4 | 3.1 | 0.4 | 0.0 | 6.5 |
הערות שוליים

↑  דרק רוז עובר לניו יורק, ג'ף טיג לאינדיאנה, ג'ורג' היל ליוטה, באתר וואלה, 22 ביוני 2016
↑  Lakers Waive José Calderón באתר NBA.com
↑  Warriors Waive José Calderón
| נבחרת ספרד – אליפות העולם בכדורסל 2006 (מדליית זהב) |
| --- | --- | --- |
|  1  •  2  •  3  •  4 פ.גאסול (MVP) ‏ •  5 פרננדס •  6 קבסאס •  7 נבארו •  8 קלדרון •  9 רייס •  10 חימנס •   11 ס.רודריגס •  12 ב.רודריגס • 13 מ.גאסול •  14 מומברו • 15 גרבאחוסה • מאמן: פפו הרננדז |  1  •  2  •  3  •  4 פ.גאסול (MVP) ‏ •  5 פרננדס •  6 קבסאס •  7 נבארו •  8 קלדרון •  9 רייס •  10 חימנס •   11 ס.רודריגס •  12 ב.רודריגס • 13 מ.גאסול •  14 מומברו • 15 גרבאחוסה • מאמן: פפו הרננדז | ספרד |
| נבחרת ספרד – אולימפיאדת בייג'ינג - 2008 (מדליית כסף) |
| --- | --- | --- |
|  1  •  2  •  3  •  4 פ.גאסול •  5 פרננדס •  6 רוביו •  7 נבארו •  8 קלדרון •  9 רייס •  10 חימנס •   11 לופס •  12 רודריגס • 13 מ.גאסול •  14 מומברו • 15 גרבאחוסה • מאמן: אאיטו גרסיה |  1  •  2  •  3  •  4 פ.גאסול •  5 פרננדס •  6 רוביו •  7 נבארו •  8 קלדרון •  9 רייס •  10 חימנס •   11 לופס •  12 רודריגס • 13 מ.גאסול •  14 מומברו • 15 גרבאחוסה • מאמן: אאיטו גרסיה | ספרד |
| נבחרת ספרד – אולימפיאדת לונדון - 2012 (מדליית כסף) |
| --- | --- | --- |
|  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 סן אמטריו •  12 יוי • 13 מ.גאסול •  14 מומברו • 15 איבקה • מאמן: סקאריולו |  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 סן אמטריו •  12 יוי • 13 מ.גאסול •  14 מומברו • 15 איבקה • מאמן: סקאריולו | ספרד |
| נבחרת ספרד – גביע העולם בכדורסל 2014 |
| --- | --- | --- |
|  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 רוביו •  12 יוי • 13 מ.גאסול •  14 איבקה • 15 אברינס • מאמן: אורנגה |  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 רוביו •  12 יוי • 13 מ.גאסול •  14 איבקה • 15 אברינס • מאמן: אורנגה | ספרד |